
Comisia pentru buget, finanţe şi bănci

Bucureşti,  4.02.2004    

Nr. 22/152

Biroul Permanent

al

Camerei  Deputaţilor


Cu adresa nr.48 din 17 februarie 1998, Biroul Permanent a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.66/1997 privind scutirea de plată a impozitelor pe salarii şi/sau venituri realizate de consultanţi străini pentru activităţile desfăşurate în România în cadrul unor acorduri de împrumut.


Urmare examinării proiectului de lege, Comisia pentru buget, finanţe şi bănci a întocmit Raportul nr.152 din 18.02.1998.

În şedinţa din 2 martie 1998, Plenul Camerei Deputaţilor a decis retrimiterea la comisia sesizată în fond a proiectului de lege, în vederea reanalizării şi pentru întocmirea unui raport suplimentar.


În urma reexaminării, în şedinţa din data de 4 februarie 2004, comisia a hotărât întocmirea unui raport suplimentar asupra proiectului de Lege pentru aprobarea Ordonanţei de urgenţă a Guvernului nr.66/1997 privind scutirea de plată a impozitelor pe salarii şi/sau venituri realizate de consultanţi străini pentru activităţile desfăşurate în România în cadrul unor acorduri de împrumut.

PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei de urgenţă a Guvernului nr.66/1997 privind scutirea de plată a impozitelor pe salarii şi/sau venituri realizate de consultanţi străini pentru activităţile desfăşurate în România în cadrul unor acorduri de împrumut


În şedinţa din 2 martie 1998, Plenul Camerei Deputaţilor a decis retrimiterea la Comisia pentru buget, finanţe şi bănci a proiectului de Lege pentru aprobarea Ordonanţei de urgenţă a Guvernului nr.66/1997 privind scutirea de plată a impozitelor pe salarii şi/sau venituri realizate de consultanţi străini pentru activităţile desfăşurate în România în cadrul unor acorduri de împrumut.


În acest sens, Comisia pentru buget, finanţe şi bănci, în şedinţa din data de 4 februarie 2004, a reluat dezbaterile asupra proiectului menţionat.


La lucrările comisiei au participat, în calitate de invitaţi, conform art.51 şi art.52 din Regulamentul Camerei Deputaţilor, reprezentanţi ai Ministerului Finanţelor Publice.


La lucrările comisiei au fost prezenţi 24 deputaţi din totalul de 25 membri ai comisiei.


În urma reexaminării proiectului de Lege pentru aprobarea Ordonanţei de urgenţă a Guvernului nr.66/1997 privind scutirea de plată a impozitelor pe salarii şi/sau venituri realizate de consultanţi străini pentru activităţile desfăşurate în România în cadrul unor acorduri de împrumut, în şedinţa de 4 februarie 2004, membrii comisiei au hotărât, cu unanimitate de voturi, respingerea proiectului, întrucât prin Legea nr.571 din 22 decembrie 2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, Capitolul XIV, Titlul X, art.298, pct.30, prevederile Ordonanţei de urgenţă a Guvernului nr.66/1997 privind scutirea de plată a impozitelor pe salarii şi/sau venituri realizate de consultanţi străini pentru activităţile desfăşurate în România în cadrul unor acorduri de împrumut, publicată în Monitorul Oficial al României, Partea I, nr.294 din 29 octombrie 1997, cu modificările şi completările ulterioare au fost abrogate.


În raport de obiectul şi conţinutul său, proiectul de lege face parte din categoria legilor ordinare.


Prezentul raport înlocuieşte raportul iniţial nr.152 din 18 februarie 1998.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Experţi parlamentari:

          Onete Alexandru

          Măţan Ofelia

